Магнит химиясы

Магнит химиясы – химиянын физикалык заттын химиялык түзүлүшү менен анын магниттик касиетинин ортосундагы байланышты жана магнит талаасынын химиялык бирикмелердин реакцияга катышуу жөндөмдүүлүгүнө тийгизген таасирин изилдөөчү бөлүгү. Магнит химиясында диамагниттик органикалык бирикмелер кеңири изилдеген. Аны 1910-жылы франциялык химик П. Паскаль жүргүзгөн жана «Магнит химиясы» терминин киргизген. Бул бирикмелердин мол. магниттик кабылдоочулугу молекуланы түзгөн атомдордун магниттик кабылдоочулугунун суммасына барабар. Өлчөгөн магниттик кабылдоочулукту кошуучулук жобосу боюнча эсептелген кабылдоочулукка салыштыруу менен молекуланын химиялык түзүлүшүн, атомдордун өз ара байланышын, комплекс түзүүнү ж. б. аныктоого болот. Магнит химиясында парамагнетиктерди изилдөөдө алардын эксперименттен алынган магниттик моментин теориялык жол менен эсептелген магниттик моментине салыштырып, молекуланын химиялык түзүлүшү аныкталат. Координаттык бирикмелердин молекулаларынын парамагнеттик касиети алардын жупталбаган электрондору, кристаллдык (лигандык) талаанын чыңалышы жана симметриясы менен аныкталат. Парамагнетиктик кабылдоочулук диамагнетикке караганда алда канча чоң болгондуктан. Магнит химиясынын ыкмалары ферромагнетиктердин кошундусун табуу үчүн колдонулат. Магнит хнда заттын химиялык тең салмактуулугуна, андагы ар кандай кубулуштардын кинетикасына, химиялык реакциялардын механизмине магнит талаасынын тийгизген таасирин изилдөө чоң мааниге ээ.
Категория:Химия
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7